૮૯ રનના ઍવરેજ ટાર્ગેટને પહોંચી વળવા લુહાર સુતારે તેમના બે અનુભવી બૅટ્સમેનોને ઓપનિંગમાં ઉતાર્યા હતા અને પહેલી વિકેટ માટે પહેલી ત્રણ ઓવરમાં ૩૫ રનની ભાગીદારી નોંધાવીને ટીમને મજબૂત સ્થિતિમાં મૂકી દીધી હતી. ત્યાર બાદ બીજી વિકેટ માટે પણ શાનદાર ૨૮ રનની ભાગીદારી જોતાં લુહાર સુતારની ટીમ માટે જીત વધુ નિશ્ચિત લાગતી હતી, પરંતુ વૈંશ સુતારના રવિ ગોઢાણિયાએ કર્ણ કારેલિયા (૨૩) અને રૂપેશ પીઠવા (૧૧)ની બે મહત્વની વિકેટો સાથે કુલ ૩ વિકેટો ખેરવીને ગેમ ચેન્જ કરી નાખી હતી. એક તબક્કે લુહાર સુતારનો સ્કોર ૬.૩ ઓવરમાં ૩ વિકેટે ૬૪ રન હતો ત્યારે ૧૦ ઓવરને અંતે ફક્ત ૨૧ રનમાં જ પાંચ વિકેટો એક પછી એક પડી જતાં ૮૫ રન થતાં રોમાંચક મૅચમાં વૈંશ સુતારનો માત્ર ત્રણ રને વિજય થયો હતો.